
Text rozhodnutia
Súd: Krajský súd Prešov Spisová značka: 7Co/189/2015 Identifikačné číslo súdneho spisu: 8714204167 Dátum vydania rozhodnutia: 29. 06. 2015 Meno a priezvisko sudcu, VSÚ: JUDr. Branislav Breza ECLI: ECLI:SK:KSPO:2015:8714204167.1 Uznesenie Krajský súd v Prešove v právnej veci žalobcu PROFI CREDIT Slovakia, s.r.o., so sídlom v Bratislave, na ul. Pribinovej č. 25, proti žalovanému N. W., bývajúcemu vo D. č. XXX, o zaplatenie 540,82 Eur s prísl., o späťvzatí žaloby takto jednohlasne r o z h o d o l : Pripúšťa späťvzatie žaloby, rozsudok zrušuje a konanie zastavuje. Žalobca nemá právo na náhradu trov konania a žalovanému sa ich náhrada nepriznáva. o d ô v o d n e n i e : Prvostupňový súd rozsudkom žalobu zamietol a náhradu trov konania účastníkom nepriznal. Po rozhodnutí súdu prvého stupňa žalobca podaním zo dňa 27.03.2015 doručeným súdu dňa 01.04.2015 zobral žalobu v celom rozsahu späť a navrhol konanie zastaviť. Podľa ustanovenia § 208 O.s.p., ak je návrh na začatie konania vzatý späť, keď už rozhodol súd prvého stupňa, ale jeho rozhodnutie nie je dosiaľ právoplatné, odvolací súd rozhodne o pripustení späťvzatia. Súd späťvzatie nepripustí, ak druhý účastník s tým nesúhlasí. Ak späťvzatie pripustí, odvolací súd zruší rozhodnutie súdu prvého stupňa a konanie zastaví. Vychádzajúc z vyššie uvedeného ustanovenia odvolací súd pripustil späťvzatie žaloby, rozsudok zrušil a konanie vo veci zastavil. O trovách konania rozhodol v súlade s ustanovením § 224 ods. 1 O.s.p. v spojení s ustanovením § 146 ods. 2 veta prvá O.s.p., podľa ktorého, ak niektorý z účastníkov zavinil, že konanie sa muselo zastaviť, je povinný uhradiť jeho trovy. Aj keď zastavenie konania zavinil v dôsledku späťvzatia žaloby žalobca, žalovanému v súvislosti s prebiehajúcim konaním žiadne trovy nevznikli a preto tomuto účastníkovi ich náhrada priznaná byť nemohla. Poučenie: Proti tomuto uzneseniu odvolanie nie je prípustné.

Zdroj: KAUZIS.SK – https://www.kauzis.sk/judikatura/r/ECLI:SK:KSPO:2015:8714204167.1 (dáta aktuálne k 10. 11. 2026). Záväzné je znenie zverejnené súdom.




